polyglot-tagger/wikipedia-language-snippets-filtered huggingface dataset:
பேரினவாதத்துடன் விட்டுக்கொடுக்காத போராட்டம் நடாத்திவரும் போராளியாக விளங்கும் அதே சமயம் தமிழ்த்தேசியத்தின் குறுந்தேசியக் குரலுக்குள் தன்னை உட்படுத்தாதுள்ளார். என்றும் ஒடுக்கட்பட்ட மக்கள் மத்தியிலே தனது இருப்பையும் உயிர்ப்பையும் தளராது பேணுபவர்.
1974 இல் வெளிவந்து பின் 1983 இலிருந்து யாழ்ப்பாணத்திலிருந்து தொடர்ந்து வெளிவரும் 'தாயகம்' இதழின் பிரதம ஆசிரியர். எழுபதுகளிலிருந்து சிறுகதை எழுத்தாளராக மிளிர்ந்து வரும் இவரது சிறுகதைகள் தாயகம், புது வசந்தம், புதியபூமி இதழ்களில் பல்வேறு புனைபெயர்களில் வெளிவந்திருக்கின்றன. அதேபோல் கவிதைகள் பலவற்றை புனைபெயர்களில் தாயகம் இதழில் எழுதியுள்ளமையோடு பல கவியரங்குகளிலும் பங்கெடுத்துள்ளார். இவரது சிறுகதைகள் பிரம்படி, கதைமுடியுமா என்ற தலைப்புகளில் நூல்களாக வெளிவந்துள்ளன. இவரது தேர்ந்த கவிதைகள் வெளிப்பு என்ற தலைப்பில் நூலாக வெளிவந்துள்ளது. பல கட்டுரைகளையும் எழுதியுள்ளார். தேசிய கலை இலக்கியப் பேரவையினை ஆரம்பிப்பதில் முன்னின்றுழைத்து தற்போது அதன் துணைத் தலைவராகவும் செயற்படும் இவர் 'தாயகம்' மூலம் பல எழுத்தாளர்களுக்கு களம் அமைத்துக் கொடுத்திருக்கின்றார்.
யாழ்ப்பாணம் அச்சுவேலியில் 28.09.1946 இல் பிறந்தார். கோப்பாய் இருபாலையை இளமைக்காலத்தில் வசிப்பிடமாக கொண்டவர். கொக்குவிலில் திருமணம் புரிந்து வாழ்ந்துவருகின்றார். யாழ். பரமேஸ்ராக் கல்லூரியில் சிரேஸ்ட தராதரம் வரை பயின்றவர். தனது பதினெட்டாவது வயதிலிருந்து எழுதிவருபவர். இருபாலை பாரதி கலாமன்றம் இவரது நாடக எழுத்தாக்கங்களுக்கு களம் அமைத்துக்கொடுத்த‍து.
மத்தேயு மூர் ஹார்டி ஒரு அமெரிக்க தொழில்முறை மல்யுத்த வீரர், தற்போது உலக மற்போர் மகிழ்கலை நிறுவனம் உடன் ஒப்பந்தம் செய்து மல்யுத்தம் செய்து வருகிறார், அங்கு இவர் ஸ்மாக்டவுன் நிகழ்ச்சியில் தனது உடன் பிறந்த சகோதரர் ஜெஃப் உடன் இணைந்து செயல்படுகிறார், அங்கு இவர்கள் கூட்டாக தி ஹார்டி பாய்ஸ் என்று அழைக்கப்படுகிறார்கள் . மூன்று தனித்தனி தசாப்தங்களில் மல்யுத்தம் செய்த ஹார்டி, பல்வேறு விதமான பாங்குகள் , தன்மை மாற்றங்கள் மற்றும் சமூக ஊடகங்களைப் பயன்படுத்துவதன் மூலம் தனது புகழை தக்க வைத்துக் கொண்டார். 2002 ஆம் ஆண்டில், ஹார்டி உலக மற்போர் மகிழ்கலை நிறுவனத்தில் தனி நபராக மல்யுத்தப் போட்டிகளில் விளையாடத் துவங்கினார். 2016 ஆம் ஆண்டில் இவர் மீண்டும் மல்யுத்தப் போட்டிகளில் பங்குபெறத் துவங்கியது முதல் பல விருதுகளை பெற்றார். இதில் இரண்டாவது சிறந்த ஜிம்மிக் விருது குறிப்பிடத்தக்கது ஆகும்.
உலக மல்யுத்த சங்கத்தின் இணை வாகையாளர் பட்டத்திற்காக நடைபெற்ற மேஜைகள் , ஏணிகள் மற்றும் நாற்காலிகள் போட்டிகளில் ஹார்டிஸ் சகோதரர்கள் பங்கேற்றதன் மூலமாக இவர்கள் பரவலாக அறியப்பட்டனர். மல்யுத்த வீரராக, இவர் 14 முறை உலக இணை வாகையாளர் பட்டத்தினை வென்றுள்ளார் ஆறு முறை டபிள்யு டபிள்யு எஃப் / உலக இணை வாகையாளர் பட்டம் , மூன்று முறை டபிள்யு டபிள்யு இ / ரா இணை வாகையாளர் வாகையாளர் பட்டம் , ஒரு முறை ஸ்மாக்டவுன் இணை வாகையாளர் வாகையாளர் பட்டம் , ஒரு ரோஹ் வேர்ல்ட் இணை வாகையாளர் வாகையாளர் பட்டம் , ஒரு டபிள்யூ.சி.டபிள்யூ இணை வாகையாளர் பட்டம் மற்றும் இரண்டு டி.என்.ஏ உலக இணை வாகையாளர் பட்டம் போன்ற பட்டங்களை தனது சகோதரருடன் இணைந்து பெற்ருள்ளார் . ஒற்றையர் மல்யுத்த வீரராக, ஹார்டி மூன்று முறை உலக வாகையாளர் பட்டம் வென்றுள்ளார். இரண்டு முறை டி.என்.ஏ உலக மிகுகன வாகையாளர் பட்டம் மற்றும் ஒரு ஈ.சி.டபிள்யூ வாகையாளர் பட்டத்தினை வென்றார் .
ஹார்டி தொழில்முறை மல்யுத்த வீரர் ரெபேக்கா "ரெபி ஸ்கை" ரெய்ஸை மணந்தார், இவர்களுக்கு இரண்டு குழந்தைகள் உள்ளனர், மேக்சல் 2015 இல் பிறந்தார் மற்றும் வொல்ப்காங் க்ஸாண்டர் 2017 இல் பிறந்தார். ஹார்டியும் அவரது குடும்பத்தினரும் பெரும்பாலும் சமூக ஊடகங்களில் முன்னிலை வகிக்கின்றனர். ஹார்டி 2013 புரோ மல்யுத்த வீரர்கள் ஜோம்பிஸ் திரைப்படத்தில் நடிகராகவே திரையில் தோன்றினார்.மற்றும் மல்யுத்தத்திற்கு வெளியே பல்வேறு தொலைக்காட்சி நிகழ்ச்சிகளில் பங்கேற்றார். " ட்விஸ்ட் ஆஃப் ஃபேட்: தி மாட் மற்றும் ஜெஃப் ஹார்டி ஸ்டோரி " என்ற ப்ளூ-ரே தொகுப்பிலும் இவர் இடம்பெற்றுள்ளார், மேலும் அவரது சகோதரருடன் " தி ஹார்டி பாய்ஸ்: எக்சிஸ்ட் 2 இன்ஸ்பயர் " போன்ற சுயசரிதைகளைதனது சகோதரருடன் இணைந்து எழுதியுள்ளார்.
ஹார்டி சகோதரர்களுக்கு உலக மல்யுத்த சங்கத்தில் ஒப்பந்தங்கள் வழங்கப்பட்டு முன்னாள் மல்யுத்த வீரர் டோரி ஃபங்க், ஜூனியர் அகியோரிடன் பயிற்சிக்கு அனுப்பப்பட்டனர். இதனை ஹார்டி பாய்ஸ் சிறப்பாக பயன்படுத்தினர். இருவரும் மைக்கேல் ஹேஸை என்பவரை மேலாளராக தேர்ந்தெடுத்தனர்.
இந்த தொடர் 'நிம்கி முகியா' என்கிற இந்தி தொடரின் தமிழாக்கம் ஆகும். இந்த தொடரில் கலக்க போவது யாரு நிகழ்ச்சியில் தொகுப்பாளியாக அறிமுகமான ஜாக்குலின் முதல் முதலாக தேன்மொழி என்ற கதாபாத்திரத்தின் மூலம் கதாநாயகியாக அறிமுகமாகிறார். இவருக்கு ஜோடியாக சித்தார்த் அருள் என்ற காதாபாத்திரத்தில் நடிக்கின்றார். இந்த தொடர் 13 நவம்பர் 2021 அன்று 491 அத்தியாயங்களுடன் நிறைவு பெற்றது.
இந்த தொடரில் வீட்டில் செல்ல மகளாக, சுதந்திரமாக வளரும் தேன்மொழி, இவர் ஊராட்சி மன்றத் தலைவராக ஆவதும், இதனால் அந்த ஊரை சேர்ந்த பெரிய மனிதர் இவரை தன்னுடைய மகனுக்கு திருமணம் செய்து வைக்கிறார். இதை வைத்து மருமகளை கொடுமை படுத்த நினைக்கிறார் மாமியார், ஆனால் அவருக்கு சிரித்தவாரே செம மொக்கை கொடுக்கிறார். அதன் பிறகு நடக்கும் அமளி துமளிதான் கதை.
இந்த தொடர் முதலில் 26 ஆகத்து 2019 அன்று பிற்பகல் 3 மணிக்கு நீல குயில் என்ற தொடருக்கு பதிலாக ஒளிபரப்பானது. மக்களிடையே நல்ல வரவேற்பை பெற்றதால் இந்த தொடர் பிப்ரவரி 17, 2020 முதல் திங்கள் முதல் வெள்ளி வரை இரவு 10 மணிக்கு மாற்றப்பட்டது. இந்த தொடர் ஒளிபரப்பான நேரத்திற்கு அன்புடன் குஷி என்ற தொடர் ஒளிபரப்பானது.
தேன்மொழி பி.ஏ - ஊராட்சி மன்றத் தலைவர் என்பது விஜய் தொலைக்காட்சியில் 26 ஆகத்து 2019 முதல் திங்கள் முதல் சனிக்கிழமை வரை பிற்பகல் 3:30 மணிக்கு ஒளிபரப்பான குடும்பம் அரசியல் மற்றும் நகைச்சுவை கலந்த தொலைக்காட்சி தொடர் ஆகும்.
கிமு 538-இல் பார்த்தியப் பேரரசு ஆட்சியிலும், பின்னர் சிஞ்சார் மலைகளை பார்த்தியர்களிடமிருந்து உரோமைப் பேரரசு கைப்பற்றி கிமு 115 வரை ஆட்சி செலுத்தியது. கிபி 363-இல் பைசாந்தியப் பேரரசுக்கும், சாசானியப் பேரரசுக்கும் நடைபெற்ற போரின் முடிவில் சிஞ்சார் மலைகள் இரு பேரரசுகளின் எல்லைகளாக விளங்கியது.
சிஞ்சார் மலைகள் ( ; வடமேற்கு ஈராக் நாட்டின் நினிவே மாகாணத்தில், சிஞ்சார் மாவட்டத்தில், கிழக்கிலிருந்து மேற்காக 100 கிமீ தொலைவிற்கும், 1,463 மீட்டர் உயரத்திலும் பரந்துபட்ட ஒரு மலைதொடராகும். சிரியாவின் வடகிழக்கில் இம்மலைத்தொடர் 25 கிமீ நீளத்திற்கு பரவியுள்ளது. இம்மலைத்தொடரின் தெற்கில் சிஞ்சார் நகரம் அமைந்துள்ளது. யாசிதி மக்களால் இம்மலைத்தொடர் புனிதமாகக் கருதப்படுகிறது.
பாரசீகப் பேரரசின் ஆட்சியால், இம்மலைத்தொடர் பகுதிகளில் சொராட்டிரிய நெறி பரவத்தொடங்கியது. கிபி 4-ஆம் நூற்றாண்டில் இம்மலைப்பகுதிகளில் நெஸ்டோரியன் கிறித்தவம் தழைத்தது. கிபி 6-ஆம் நூற்றாண்டில் இசுலாமியப் படையெடுப்புகளால், இம்மலைதொடர்களில் வாழ்ந்த கிறித்தவர்கள், இசுலாமிய கலீபாக்களுக்கு ஜிசியா வரியைக் கட்டி வாழ்ந்தனர்.
கிபி 12-ஆம் நூற்றாண்டு முதல் சிஞ்சார் மலைத்தொடர்களில் யசீதி மக்கள் கால்நடைகளை மேய்த்து வாழ்கின்றனர். ஊழிக்காலத்தின் முடிவில் நோவாவின் பேழை இம்மலைத்தொடரின் உயர்ந்த முகட்டில் நின்றதாக பழைய ஏற்பாடு கூறுகிறது.
இமயமலையின் மடிப்புகளில் சிக்கியுள்ள பூட்டான் அதன் புவியியல் தனிமைப்படுத்தலை நம்பியுள்ளது. இது தெற்கே இந்தியாவையும், வடக்கே சீனாவையும் எல்லையாக கொண்ட ஒரு மிகச் சிறிய நாடு, பூட்டான் அதன் கலாச்சார பாரம்பரியத்தையும் சுதந்திரத்தையும் பாதுகாக்கும் நோக்கத்துடன் கலாச்சார ரீதியாகவும் பொருளாதார ரீதியாகவும் கடுமையான தனிமைப்படுத்தும் கொள்கையை நீண்ட காலமாக பராமரித்து வருகிறது. 20 ஆம் நூற்றாண்டின் கடைசி தசாப்தங்களில் மட்டுமே வெளிநாட்டவர்கள் நாட்டிற்கு குறைந்த எண்ணிக்கையில் வருகை தர அனுமதிக்கப்பட்டனர். இந்த வழியில், பூட்டான் அதன் கலாச்சாரத்தின் பல அம்சங்களை வெற்றிகரமாக பாதுகாத்து வருகிறது, மேலும் இது 17 ஆம் நூற்றாண்டின் நடுப்பகுதியிலேயே உள்ளது.
துறவிகள் ஆறு முதல் ஒன்பது வயதில் மடத்தில் சேருகிறார்கள், உடனடியாக ஒரு தலைமை ஆசிரியரின் கட்டுப்பாட்டின் கீழ் வைக்கப்படுகிறார்கள். பண்டைய புனித நூல்களின் மொழியான சோக்கியையும், பூடானி மற்றும் ஆங்கிலத்தையும் படிக்க அவர்கள் கற்றுக்கொள்கிறார்கள். இறுதியில் அவர்கள் இரண்டு சாத்தியமான பாதைகளுக்கு இடையே தேர்வு செய்வார்கள்: இறையியல் மற்றும் பௌத்த கோட்பாட்டைப் படிப்பது, அல்லது விசுவாசத்தின் சடங்குகள் மற்றும் தனிப்பட்ட நடைமுறைகளில் தேர்ச்சி பெறுவதற்கான பொதுவான பாதையை எடுத்துக்கொள்வது.
ஒவ்வொரு ஆண்டும் ஒரு ட்சோங் அல்லது மிக முக்கியமான கிராமம் ஒரு மத விழாவை நடத்தலாம், அல்லது செச்சு . திருவிழாவின் லாமா அல்லது மடத்திற்கு பிரசாதங்களை வழங்கும்போது, சுற்றியுள்ள மாவட்டத்தைச் சேர்ந்த கிராமவாசிகள் பல நாட்கள் மத அனுசரிப்புகளுக்காகவும் சமூகமயமாக்கலுக்காகவும் வருகிறார்கள். மைய செயல்பாடு என்பது ஒரு பெரிய முற்றத்தில் நடத்தப்படும் மத முகமூடி நடனங்கள் அல்லது சாம் என்பதாகும் .
பூட்டானியர்கள் உடல் ரீதியாக திபெத்தியர்களைப் போலவே இருக்கிறார்கள், ஆனால் அவர்கள் இமயமலையைக் கடந்து பூட்டானின் தெற்கே பள்ளத்தாக்குகளில் குடியேறியபோது வரலாறு பதிவு செய்யப்படவில்லை. திபெத்தியர்கள் மற்றும் பூட்டானியர்கள் இருவரும் 8 ஆம் நூற்றாண்டில் இமயமலை பௌத்தத்தை நிறுவிய தாந்த்ரீக குருவான, பத்மசம்பவாவை வணங்குகிறார்கள்.
நவீன பூட்டானிய கலாச்சாரம் பண்டைய கலாச்சாரத்திலிருந்து உருவானது. இந்த கலாச்சாரம் இந்த நாட்டின் ஆரம்ப வளர்ச்சியை பாதித்தது. பூட்டானிய பிரதான மொழிகளான சோங்கா மற்றும் சார்சாப் திபெத்தியருடன் நெருங்கிய தொடர்புடையவர்கள், பூட்டானிய துறவிகள் திபெத்திய மொழியின் பண்டைய மாறுபாட்டை சோக்கி என்று அழைக்கிறார்கள், எழுதுகிறார்கள்.
வீடுகள் ஒவ்வொன்றும் கூரையில் ஒரு சிறிய வெள்ளைக் கொடியை பறக்கவிட்டு, உள்ளூர் கடவுளை திருப்திப்படுத்துவதற்கு இதை செய்திருப்பதைக் குறிக்கிறது. ஒவ்வொரு பள்ளத்தாக்கு அல்லது மாவட்டமும் ஒரு பெரிய டொங் அல்லது உயர் சுவர் கோட்டையால் ஆதிக்கம் செலுத்துகிறது, இது மாவட்டத்தின் மத மற்றும் நிர்வாக மையத்திற்கு சேவை செய்கிறது.
பூட்டானிய சமூகம் பிரதான மதமான பெளத்த மத நடைமுறையை மையமாகக் கொண்டுள்ளது. மத நம்பிக்கைகள் வாழ்க்கையின் அனைத்து அம்சங்களிலும் சாட்சியமளிக்கின்றன. பிரார்த்தனைக் கொடிகள் மலைப்பகுதிகளில் பறக்கின்றன, அருகிலுள்ள அனைத்து உணர்வுள்ள மனிதர்களுக்கும் பயனளிக்கும் வகையில் பிரார்த்தனைகளில் ஈடுபடுகின்றன.
மக்கள்தொகையில் சுமார் 23% இந்துக்கள் . பூட்டானில் ஒரு சிறிய முசுலீம் மக்கள் தொகை உள்ளது, இது முழு நாட்டின் மக்கள்தொகையில் 0.2% ஆகும். ஒட்டுமொத்தமாக, 75% மக்கள் பௌத்தர்கள், மற்றும் 0.4% பிற மதங்கள்.
ஒவ்வொரு நடனமும் முடிவதற்கு பல மணிநேரம் வரை ஆகும், மேலும் முழு தொகுப்பும் இரண்டு முதல் நான்கு நாட்கள் நீடிக்கும். மேலும் தாந்த்ரீக பெளத்த மதத்தின் கொள்கைகளை கிராம மக்களுக்கு கொண்டு செல்கிறது.
பூட்டானிய இசையில் ஜுங்த்ரா, போய்ட்ரா போன்ற பாரம்பரிய வகைகளும், ரிக்ஸர் என்ற நவீன வகையும் உள்ளன. பூட்டானின் முன்னணி இசைக்கலைஞர் ஜிக்மே ட்ருக்பா என்பவராவார்.
உணவு நஞ்சாதல் என்பது நாம் உண்ணும் உணவிலோ, உணவுப்பொருட்களிலோ ஏற்படும் நஞ்சுக்களைப் பற்றிய அறிவியல் ஆகும். மக்கள் வாழ்க்கை முறையில் பல பெரிய மாறுதல்கள் ஏற்பட்டுள்ளன. அவற்றின் விளைவாக உணவைத் தயாரிப்பதிலும், பக்குவம் செய்வதிலும், பாதுகாப்பதிலும் புதிய முறைகள் வகுக்கப்பட்டுள்ளன. தற்கால தொழில் வளர்ச்சியால், மனிதன் தனக்கு வேண்டிய உணவை, தானே உற்பத்தி செய்யவேண்டிய அவசியம் மிகவும் குறைந்து விட்டது. போக்குவரத்து வளர்ச்சியாலும், குளிர்காப்பு முறைகளும், தூரத்தில் விளையும் காய்கறிகளையும் கனிகளையும், வேறோர் இடத்திற்குப் பசுமையாகவோ அல்லது பெட்டிகளில் அடைத்தோ அனுப்பப் படுகின்றன. அப்படி உணவுகளைச் சேமிக்கும் போது, உணவு நஞ்சாகும் பிரச்சினைகள் எழலாம். இங்கு உணவு நஞ்சாதல் என்று குறிக்கப்படுவதில், வேண்டுமென்றே கொலை செய்வதற்காக உணவில் நஞ்சு சேர்ப்பதும், குறிப்பிட்ட உணவுகளை உட்கொள்வதால் சிலருக்கு ஏற்படும் ஒவ்வாமை என்ற மாறுதல்களும், உணவுக் குறைவால் ஏற்படும் நோய்களும், உணவின் மூலமாக உண்டாகும் சீதபேதி போன்ற தொற்று நோய்களும் உண்டாக வாய்ப்புகள் உள்ளன.
வாந்திக்கும் வயிற்றுப்போக்கிற்கும் பிறகு, சில மணி நேரங்கள் கடந்து விட்டால், பிறகு அதற்குக் காரணமாக இருந்ததைக் கண்டு பிடிப்பது கடினம். அதிலும் உண்ட உணவு சிறிதேனும் மீதி கிடைக்காவிட்டால், உணவை நஞ்சாக்கிய காரணிகளின் தன்மையைக் கண்டுபிடிக்க முடியாது. நுண்ணுயிர்களால் உண்டாகும் உணவு நஞ்சில் பல மணி நேரம் தாமதமாக இருக்குமாயின், கெடக்கூடிய உணவு, சாப்பிட்டபோது இருந்திராத பல பெரிய மாறுதல்களைச் சீரணக்குழாயில் உண்டாக்கும். உணவு நஞ்சாயிற்றே என்று சந்தேகிக்கும் போது கடந்த 48 மணி நேரத்தில் உண்ட பொருள்களை எல்லாம் ஆராய வேண்டும். பொதுவாக ஓர் உணவு அல்லது ஓர் உணவின் ஒரே அளவு எல்லோரையும் ஒரே மாதிரி பாதிக்காது. சில சமயங்களில் உணவு நஞ்சால் துன்புறுகின்றவர்களைப் பார்க்கும் மற்றவர்களுக்கு, மன எழுச்சிகளினால் அதே போன்ற சின்னங்கள் தோன்றலாம். உணவு நஞ்சு ஏற்படும் பொழுது உட்கொண்ட உணவைப் பற்றிய எல்லாத் தகவல்களையும் ஆராய்ந்தால் சிகிச்சை செய்வது எளிதாகும்.
உணவு உண்டபின் பல மணி அல்லது பல நாட்கள் கழித்து நோய்க்குறிகள் தோன்றலாம். நச்சுத்தன்மை பெற எது காரணம் என்பதைப் பொறுத்து, இவை வாந்தி, வயிற்று வலி, வயிற்றுப் பிரட்டல், பேதி மற்றும் சுரம், தலைவலி, உடல்தளர்வு எனக் காணப்படலாம். பெரும்பாலான நேரங்களில், கடிய நோயும், மன உலைவும் ஏற்பட்டாலும், உடல் விரைவாக, பழையநிலைக்குத் திரும்புகிறது. கூடுதல் தீ வாய்ப்புள்ள குழந்தைகள், சிறுவர்கள், கருவுற்ற மகளிரின் கரு, வயதானவர்கள், உடல்நலம் குன்றியவர்கள், நோயெதிர்ப்பு ஆற்றல் குன்றியவர்கள் போன்றோருக்கு, உணவுவழி நோய்த்தொற்றால் நிரந்தர நலக்கேடு தருவதுடன், குறிப்பிடத்தகுந்த நோயாளிகளுக்கு மரணமும் உண்டாகிறது.
வீடுகளில் உண்டாகும் சிறு வயிற்றுக் கோளாறுகளை, யாரும் பொருட்படுத்துவதில்லை. ஆனால், ஏதாவது விருந்திற்குப் பிறகோ அல்லது ஓர் உணவகத்தில் உண்ட பிறகோ பலர் நோயுற்றால், அதுபற்றிச் செய்தித் தாள்களில் செய்தி வருகின்றது. அந்த நோயின் அறிகுறிகள் குமட்டல், வாந்தி, வயிற்றுப் போக்கு, வயிற்றுப் பிடிப்பு முதலியன. இதே சின்னங்கள் இதயநோய், கல்லீரல் நோய், மூத்திரக்குழாய் நோய், மூளைக் கட்டிகள், சில தொற்று நோய்கள் போன்றவைக்கும் தோன்றுமாகையால், உணவு நஞ்சு என்ற ஐயம் எழுந்த உடனே அதன் அடிப்படையான காரணத்தை ஆராய வேண்டும்.
சில உணவுகளில் இயற்கையாகவே நஞ்சிருப்பதால் அவற்றை உண்டபின் உணவு நஞ்சு ஏற்படுகின்றது. உதாரணமாகப் பேவிசம் என்ற நோய் பேவா என்ற அவரைக்காயை உண்பதால் ஏற்படுகின்றது. இரத்த அழிவும், இரத்தக் குறைவும், மஞ்சட்காமாலையும் இந்நோயின் முக்கியமான அறிகுறிகள். காளான்களில் சிலவும் நஞ்சுள்ளவை. அவற்றை உண்ட 6 முதல் 15 மணி நேரத்திற்குள் இரத்தத்தில் சர்க்கரைச் சத்துக் குறைந்து, இழுப்பும், கடுமையான வயிற்று நோயும், மிகுந்த தாகமும், குமட்டலும், வாந்தியும், வயிற்றுப் போக்கும் ஏற்படும். சில மீன்களும் நஞ்சானவை.
உணவு நஞ்சாதல் எனப் பொதுவாகக் குறிப்பிடப்பட்டாலும் நஞ்சு என அறியப்படும் உணவிலுள்ள வேதிப்பொருள் அல்லது நச்சுப்பொருளால் பெரும்பாலும் நோயுறுவதில்லை; நோயுண்டாக்கும் பாக்டீரியா, தீ நுண்மம், ஒட்டுண்ணிகளால் மாசுபட்ட உணவை உண்பதாலேயே பெரும்பான்மையினர் நோயுறுகின்றனர்.ஐக்கிய அமெரிக்காவில் மட்டும் 76 மில்லியன் மக்கள் உணவுவழியால் நோயுறுகின்றனர். ஒவ்வொரு ஆண்டும் 5000 பேர்கள் வரை, இதனால் மரணமடைவதாகவும் மதிப்பிடப்படுகிறது.
உணவுவழி நோய்த்தொற்று என்றும் பொதுவழக்கில் உணவு நஞ்சாதல் என்றும் கெட்டுப்போன உணவை அல்லது நோயுண்டாக்கும் பாக்டீரியா, தீ நுண்மம், ஒட்டுண்ணிகளால் மாசுபட்ட உணவை உண்பதால் நோயுறுவது குறிக்கப்படுகிறது. தவிர வேதிப்பொருள் அல்லது நச்சுக்காளான் போன்ற இயற்கை நச்சுப்பொருட்களை உண்பதாலும் நோய் உண்டாகலாம்.உணவு நஞ்சாதல் இருவழிகளில் ஏற்படுகிறது.
பொதுவாக, உணவு நஞ்சாவதை உணவு கெடுவதோடு சம்பந்தப் படுத்துவது வழக்கம். ஆனால் உணவு கெடும்பொழுது, சாதாரணமாக நஞ்சு உண்டாவதில்லை என்று இப்போது நன்றாக அறியப்பட்டுள்ளது. கிரீன்லாந்திலுள்ள எஸ்கிமோக்கள் கெட்டுப்போன சீல் என்னும் கடல்வாழ் பிராணியின் மாமிசத்தை உண்பதும், சீனர்கள் அழுகிய முட்டையை உண்பதும் இதற்கு எடுத்துக்காட்டுகள் ஆகும்.
உணவு நஞ்சாவதற்குப் பல காரணங்கள் இருக்கின்றன. இவற்றுள் முதன்முதலாகக் கண்டுபிடிக்கப்பட்டது டோமேன் என்பது. இதனை 1870-ல் செல்மி என்ற இத்தாலிய விஞ்ஞானி கண்டுபிடித்து, 'டோமா' என்றால் சவம் என்று பொருள்படும் பெயரை வழங்கினார். ஆனால் தற்போது டோமேன் என்ற வகுப்பில் பல வேதிப் பொருள்களும் அடங்குகின்றன.
இயற்கை உணவு நஞ்சுகள் சாவையும் உண்டாக்கலாம். சில செடிகள், புற்கள், இலைகளில் நஞ்சிருப்பதால் அவற்றை மேயும் ஆடுமாடு, குதிரைகள் திடீரென்று நோயுற்று மாள்கின்றன. பால் கறக்கும் பசுக்கள் நஞ்சுள்ள இலைகளை மேய்ந்தால், அவற்றின் பாலைப்பருகும் மனிதனுக்கு அந்த உணவு நஞ்சாகலாம்.
உணவுவழி நோய்களில் பெரும்பான்மையாக விலங்குகளின் திடக்கழிவுகளில் காணப்படும் கேம்பைலோபாக்டர் என்ற பாக்டீரியாவால் ஏற்படுகின்றன. அடுத்து சாலமெனல்லா, சிகெல்லா போன்ற பாக்டீரியாக்களால் நோய்த்தொற்றுகள் உண்டாகின்றன.
இவர் சர் சி. சங்கரன் நாயரின் மகளும் இவரது உறவினருமான பாலாட் பருகுட்டி அம்மாவை மணந்தார். இந்த இணையருக்கு பிரிகேடியர் பாலாட் சங்கரன் நாயர், பாலாட் மாதவன் நாயர் என்ற இரு மகன்களும், பாலாட் நாராயணி மகாதவா மேனன் என்ற ஒரு மகளும் இருந்தனர். மாதவன் நாயர் தம்பதியினர் மதராசின் மகாலிங்கபுரம் அருகே உள்ள மாதவன் நாயர் காலனியில் உள்ள லின்வுட் என்ற இல்லத்தில் வசித்து வந்தனர். மாதவன் நாயர் காலனியில் உள்ள அய்யப்பா கோயிலின் பிரதான பக்கதராக லேடி மாதவன் நாயர் இருந்தார். இவர்களின் மகளான நாராயணி பரக்கத் மாதவ மேனன் ஐ. சி. எஃசை மணந்தார், பார்வதி ராம்குமாரன் மற்றும் சானகி நாயர் ஆகிய இரு குழந்தைகளையும் பெற்றார். சர் சி. எம். நாயரின் மகன் பாலாட் மாதவன் நாயர் பரக்கட் ரெமா உன்னியை மணந்தார், அவருக்கு சிரீலதா, மாதவன் மற்றும் உசா என்ற மூன்று குழந்தைகள் உள்ளனர்
மாதவன் நாயர் 1904 இல் மதராஸ் உயர் நீதிமன்றத்தில் வழக்கறிஞர் தொழிலைத் தொடங்கினார். மேலும் மெட்ராஸ் லா ஜர்னல் பத்திரிக்கையின் நிருபராகவும் பணியாற்றினார். இவர் 1919 முதல் 1923 வரை அரசாங்க பிளேடராகவும், 1923-24ல் மதராஸ் மாகாண அரசு தலைமை வழக்கறிஞராகவும் பணியாற்றினார். 1924 ஆம் ஆண்டில், இவர் தற்காலிக நீதிபதியாக நியமிக்கப்பட்டபோது இவர் தன் அரசு தலைமை வழக்கறிஞர் பதவியை ராஜினாமா செய்ய வேண்டியிருந்தது. பின்னர் அப்பதவிக்கு டி. ஆர். வெங்கடராம சாஸ்திரி பொறுப்பேற்றார். 1927 இல் நிரந்தர நீதிபதியாக மாதவன் நாயர் நியமிக்கப்பட்டார். 1939 சனவரி 2, அன்று ஓய்வு பெறும் வரை மெட்ராஸ் உயர் நீதிமன்றத்தின் நீதிபதியாக பணியாற்றினார். 1941 ஆம் ஆண்டில், ஐக்கிய இராச்சியத்தின் பிரிவி கவுன்சிலுக்கு மாதவன் நாயர் நியமிக்கப்பட்டார்.
இவர் சென்னை மாகாணத்தின், மலபார் மாவட்டத்தில், பிறந்தார். இவர் சி சங்கரன் நாயரின் மருமகனாவார். மாதவன் நாயர் பாலக்காடு விக்டோரியா கல்லூரியில் கல்வி பயின்றார். மேலும் தன் மெட்ரிகுலேசன் படிப்பை சென்னை பச்சையப்பன் உயர்நிலைப் பள்ளியில் முடித்தார். இவர் சென்னை கிறித்துவக் கல்லூரி மற்றும் சென்னை சட்டக் கல்லூரியில் பட்டம் பெற்றார். அதன்பிறகு தன் முதுகலைப் படிப்பை இலண்டன் பல்கலைக்கழகக் கல்லூரியில் முடித்து மிடில் டெம்பிலில் வழக்கறிஞராக பதிவு செய்துகொண்டார்.
சர் சித்தூர் மாதவன் நாயர் என்பவர் ஒரு இந்திய வழக்கறிஞர் ஆவார். இவர் சென்னை உயர் நீதிமன்ற நீதிபதியாகவும், அந்தரங்கமான சபையின் நீதித்துறை குழு உறுப்பினராகவும் பணியாற்றினார்.
தேங்காய் அரைத்த வடிவத்தில் பயன்படுத்தப்படுகிறது, தேங்காயிலிருந்து தேங்காய் பால் பிழிந்தெடுக்கப்படுகிறது, அல்லது ஆழமான வறுத்த உணவுகளில் தேங்காய் எண்ணெயாக பயன்படுத்தப்படுகிறது. தேங்காயை அரைக்கப் பயன்படுத்தப்படும் பாரம்பரிய மாலத்தீவின் நடைமுறை கூனிகொண்டி என அழைக்கப்படுகிறது. துரு பிடிக்காத இரும்பினால் செய்யப்பட்ட ஒரு கத்தியைக் கொண்டு தேங்காயை பிரிந்திடுப்பார்கள். அதை அரவை இயந்திரத்தில் அரைத்து தேங்காய் பாலைத் தனியே பிரித்தெடுத்து அதை உணவு வகைகளில் பயன்படுத்துகிறார்கள. அரைத்த தேங்காய் பால் மாஸ் கூனி எனப்படும் காலை உணவுகளில் மீன்களுடன் பயன்படுத்தி சமைக்கப்படுகிறது.
இங்கு மீன் என்பது சூரை எனப்படும் மீன்வகைகள் அதிகம் காணப்படுவதால் உணவில் அதிகம் காணப்படுகிறது. உணவில் உலர்ந்த அல்லது புதிய மீன்களை செர்த்து சமிப்பது வழக்கம். சராசரி மாலத்தீவின் உணவில் இப்பகுதியில் இருக்கும் பிற ஒத்த மீன் இனங்களான சிறிய உணவிற்குப் பயன்படும் பெரிய மீன் , எல்லோபின் சுரா போர்க்கப்பல் சூரை, பிக்கேய் சிகேட், வாகூ, அயிலை மற்றும் கானாங்கெளுத்தி. போன்ற மீன்வகைகள் பயன்படுத்தப்படுகிறது. இவற்றை வேகவைத்த அல்லது பதப்படுத்தியும் சமைக்கப்படுகிறது.
பதப்படுத்தப்பட்ட இடுனா துண்டுகளாக அல்லது செதில்களை நீக்கியும் பயன்படுத்தப்படுகிறது. தேங்காய், வெங்காயம் மற்றும் மிளகாய் கலந்து தயாரிக்கப்படுகிறது. இது மாலத்தீவின் முக்கியமான ஒரு காலை உணவுப் பொருளாகும், இது "மாஸ் கூனி" என அழைக்கப்படுகிறது. பசிபிக் தீவுவாசிகளைப் போலல்லாமல், மாலத்தீவு மக்களுக்கு பச்சையாக மீன் சாப்பிடும் பாரம்பரியம் இல்லை.
மாலத்தீவின் உணவுகள் மாலத்தீவின் உணவு வகைகள் திவேஹி உணவு எனப்படுகிறது. இது மாலத்தீவு மற்றும் மினிக்காய், இந்தியா ஆகிய மூன்று இடங்களிலும் காணப்படுகிறது. மாலத்தீவின் பாரம்பரிய உணவு மூன்று முக்கிய பொருட்கள் மற்றும் அவற்றின் வழித்தோன்றல்களான தேங்காய், மீன் மற்றும் மாவுச்சத்து அடிப்படையாகக் கொண்டது. .
இளம்புழுக்கள் சிறு கூடுகளாக ஆகி, இலையின் நுனியில் ஒட்டிக்கொண்டிருக்கும். ஈரம் இருக்குமானால் இக் கூடுகள் 6 மாதத்துக்கு மேல் உயிருள்ளவையாக இருக்கும். இங்கு வந்து மேயும் ஆடு புல்லைத் தின்னும் போது இக்கூடுகள் ஆட்டின் இரைப்பைக்கு வந்து சேரும். ஆடுகளில் குடலிள் உள்ள நொதிகள் இக்கூட்டின் மேலுரையினை கரைப்பதால், உள்ளிருந்து இளைய ஈரல் புழு வெளியேறும். இப்புழு மெல்ல ஊர்ந்து பித்த நாளத்தினுள் நுழைந்து, அதன் வழியாக ஈரலை அடையும். அல்லது இரத்தத்தின் வழியாகவும் ஈரலை வந்து சேரும். ஒவ்வோர் ஆட்டின் ஈரலிலும், பித்த நாளத்திலும் சுமார் 200 இளம்புழுக்கள் வரை காணப்படலாம். ஒவ்வொரு புழுவின் உடலினுள்ளும் ஆண், பெண் இனப்பெருக்க உறுப்புக்கள் இரண்டும் வளரும்.
ரெடியாக்கள் கூட்டைவிட்டு, நத்தையின் ஈரலுக்குள் தொளைத்துக்கொண்டு போகும். அங்கு அவை வளர்ச்சி யடைந்து , 1.5 அங்குல நீளமாகும். நாளடைவில், அதாவது நத்தையுடலில் புகுந்த 41 முதல் 7 வாரத்தில், ரெடியாவின் உடலுக்குள் தலைப் பிரட்டை போன்ற லார்வாக்கள் உண்டாகும். அவற்றின் உடல் வட்டமாகவும், தட்டையாகவும், நீண்டவாலுடன் கூடியதாகவும் இருக்கும். ஒவ்வொரு ரெடியாவிலிருந்தும், இப்படிப்பட்ட தலைப்பிரட்டை போன்ற லார்வாக்கள் பல வெடித்துப் புறப்பட்டு, நத்தையுடலைத் தொளைத்துக்கொண்டு வெளியே வந்து, நீரில் நீந்தித் திரியும். இரண்டு மணி நேரத்தில் அவை புல்லின்மேலே ஊர்ந்து சென்று இலை நுனியை அடையும். அங்கு வால் மறைந்து விடும்.
ஈரல் புழு என்பது முக்கியமாகச் செம்மறி ஆடுகளின் ஈரலில் அழுகல் அல்லது நீர்க்கோவை என்னும் நோயை உண்டாக்கும் ஒட்டுண்ணிப்புழு ஆகும். இது மாடு, வெள்ளாடு, பன்றி, நாய், குதிரை முதலிய கால்நடைகளுக்கும் மனிதனுக்கும் கூட இந்த நோயை உண்டாக்கும். இந்தப் புழுவில் பல இனங்களுண்டு.பொதுவாக நீரில் வாழும் இயல்புடையன. அவற்றில் லெல்லாம் டைஸ்டோமம் ஹிப்பாட்டிக்கம் என்பது மிகவும் நன்றாகத் தெரிந்த இனம். இந்த தட்டையான புழு. துளசியிலையைப் போன்ற வடிவுள்ளது. ஒன்னேகால் அங்குல நீளமும் அரை அங்குல அகலமும் இருக்கும். இது இறைச்சி தொழிலில் நட்டம் ஏற்படுத்துவதைக் கண்டறிந்துள்ளனர்.
2018 ஆம் ஆண்டில் நடைபெற்ற சம்மர்சிலாம் போட்டியில் கார்மெல்லாவுடன் இணைந்து சார்லட் ரிக் பிளயரைத் தாக்கியதன் மூலம் இவரின் மற்போர் வாழ்கையில் முக்கிய நிகழ்வாக மாறியது அப்போது இவர் தெ மேன் எனத் தன்ன்னை அறிவித்துக் கொண்டார். அதன் பிறகு இவரின் ரசிகர்கள் இவ்வாறே அழைக்கத் துவங்கினர். சனவரி 2019 இல் நடைபெற்ற பெண்கள் ராயல் ரம்பிள் போட்டியில் வெற்றி பெற்றார். ஏப்ரல் 7 இல் நடைபெற்ற ரெசில்மேனியா போட்டியில் முதல்முறையாக தலையங்க செய்தியாக இடம்பெற்றார். பின்னர் வின்னர் டேக்ஸ் ஆல் எனும் போட்டியில் ராண்டா ரவுசி மற்றும் சார்லட் ரிக் பிளயர் மற்றும் இவர் பங்கேற்ற போட்டியில் இவர் வெற்றி பெற்று ரா பெண்கள் வாகையாளர் மற்றும் சுமாக்டவுன் பெண்கள் வாகையாளர் பட்டம் ஆகிய இரண்டு வாகையாளர் பட்டங்களையும் ஒரே சமயத்தி வெற்றி பெற்றார். இந்த இரு பட்டங்களையும் ஒரே சமயத்தில் வைத்திருந்த பெண் வீரர் எனும் சாதனை படைத்தார்.மேலும் இதுவரையில் நான்கு முறை இவர் பென்கள் வாகையாளர் பட்டம் பெற்றுள்ளார்.
செப்டமபர் 2006 இல் செருமனியில் நடைபெற்ற ஒரு தொழிற்முறைப் போட்டியில் தீவிர தலைவலி காரணமாக சில காலம் தொழிற்முறை மற்போரிலிருந்து ஓய்வு பெற்றிருந்தார். பின்பு 2012 ஆம் ஆண்டில் மீண்டும் அவர் உலக மற்போர் மகிழ்கலை நிறுவனத்துடன் ஒப்பந்தமானார். துவக்கத்தில் இதன் துணை நிறுவனமான என் எக்ஸ் டி யில் விளையாடிய இவர் 2015 இல் முக்கியப் போட்டிகளில் விளையாடத் துவங்கினார். பின்பு சுமாக்டவுன் பிரிவில் புதியதாக அறிமுகப்படுத்தப்பட்ட பெண்கள் வாகையாளர் போட்டி 2016 ஆம் ஆண்டில் நடைபெற்ற பிளாக்லேஷ் நிகழ்ச்சியில் இவர் வாகையாளர் பட்டம் பெற்றார். இவர் மூன்று முறை பெண்கள் வாகையாளர் பட்டம் பெற்றுள்ளார்.
சூன் 2002 ஆம் ஆண்டு முதல் தொழில்முறை மற்போர் வீரராக பயிற்சி செய்து வந்தார்.துவக்கத்தில் அவ்வப்போது அவரது சகோதரருடன் ரெபெக்கா நாக்ஸ் எனும் மேடைப் பெயரில் அயர்லாந்தில் விளையாடிய இவர் பின்பு ஐரோப்பியா மற்ரும் வட அமெரிக்காவில் தனி நபராக விளையாடினார். எலைட் கனடியன் வாகையாளர் போட்டியில் விளையாடியதன் மூலம் பரவலாக அறியப்பட்டார். சூன் 2005 ஆம் ஆண்டில் நடைபெற்ற சூப்பர் கேர்ல்ஸ் வாகையாளர் போட்டியின் முதல் வாகையாளர் இவர் ஆவார்.
ரெபெக்கா குயின் ர்ன்பவர் ஓர் ஐரிய தொழில்முறை மற்போர் வீரர் ஆவார். இவர் தற்போது உலக மற்போர் மகிழ்கலை நிறுவனத்தின் ரா பிரிவில் விளையாடி வருகிறார். பெக்கி லென்ச் எனும் மேடைப் பெயரால் அறியப்படும் இவர் தற்போது ரா பெண்கள் வாகையாளராக உள்ளார்.
எவ்வாறாயினும், போரோபுதூரின் இந்த 'மறைக்கப்பட்ட பாதம்' என்பது நேர்த்தியான புடைப்புச்சிற்பமாக உள்ளது. அது கூடுதல் இணைப்பால் மூடப்பட்டுள்ளது. இருப்பினும், இதற்கான நோக்கம் ஒரு மர்மமாகவே அமைந்துள்ளது. விரிவான தளம் விரிவான மற்றும் நுணுக்கமான வடிவமைப்பு மற்றும் அழகியல் மற்றும் மதக் கருத்துகளை உள்ளடக்கிய நிலையில் இவை கட்டப்பட்டுள்ளன. பார்வையாளர்கள் காணக்கூடிய வகையில் அமைந்துள்ள தென்கிழக்கு மூலையைத் தவிர, மற்றவை கீழ்ப்பகுதியில் அமைந்துள்ளன. அவற்றைக் காண முடியாது. 1890ஆம் ஆண்டில் மறைக்கப்பட்ட பாத கீழ்த் தளத்தில் உள்ள பகுதி பிரித்தெடுக்கப்படும்போது அவற்றை காசியன் செபாஸ் புகைப்படம் எடுத்தார். இந்த புகைப்படங்கள் இந்த அருங்காட்சியகத்தில் காட்சிக்கு வைக்கப்பட்டுள்ளன.
போரோபுதூர் தொல்பொருள் வளாகத்திற்குள் அமைந்துள்ளது, கர்மவிபங்கா அருங்காட்சியகத்தின் மேற்குப் பக்கத்தில், சமுத்ர ரக்சா அருங்காட்சியகம் உள்ளது. அதில் போரோபுதூர் கப்பல் காட்சிப்படுத்தப்பட்டுள்ளது. போரோபுதூர் தொல்பொருள் பூங்காவின் நுழைவுச்சீட்டின் அனுமதியோடு கொண்டு பார்வையாளர்கள் இந்த இரண்டு அருங்காட்சியகங்களையும் பார்வையிடலாம்.
போரோபுதூரின் அடிப்படை நிலையில் பௌத்த கருத்தாக்கத்தின் மூன்று மண்டலங்களில் முதலாவது விளக்கப்பட்டுள்ளது; காமதாது அல்லது "ஆசை சாம்ராஜ்யம் ". எனப்படுகின்ற இந்த சிற்பத்தொடர் மகாகர்மவிபங்கா அல்லது கர்மவிபங்கா என அழைக்கப்படுகின்ற ஆசை சாம்ராஜ்யத்தினை வெளிப்படுத்துவதாக அமைந்துள்ளது.
வட அமெரிக்காவின் தெற்குப் பகுதியில் உள்ள ஒரு நாடான மெக்சிக்கோவின் வரலாறு பல்லாயிரம் ஆண்டுகளுக்கு மேலானது. இங்கு மக்கள் வாழ்ந்த காலமானது 13,000 ஆண்டுகளுக்கு முற்பட்டதாக உள்ளது. 16 ஆம் நூற்றாண்டில் எசுப்பானியர்களால் கைப்பற்றப்பட்டு காலனித்துவப்படுத்தப்படுவதற்கு முன்னர் இந்த பிராந்தியத்தில் சிக்கலான பழங்குடி நாகரிகங்கள் இருந்தன. இடையமெரிக்க நாகரிகத்தின் முக்கியமான அம்சங்களில் ஒன்று அவர்களிடம் எழுதும் கலை(முன்கொலம்பிய காலத்தில் எழுதும் பழக்கம் அறியப்பட்ட ஒரே அமெரிக்கப் பகுதி ஆகும்) அறியப்பட்டிருந்ததே ஆகும். 1519 இல் ஸ்பெயின் வருகைக்கு முன் பல நூறு ஆண்டுகளாக முன்பிருந்தே மெக்சிகோவின் எழுத்து தொடர்பான வரலாறு நீண்டுள்ளது. ஐரோப்பியர்கள் வருகைக்கு முன்பாகவே இந்த காலகட்டமானது இசுப்பானிக் சகாப்தம் அல்லது முன்கொலம்பிய சகாப்தம் என அழைக்கப்படுகிறது.